דסטיני

סטיבן קנת' בונל השני (נולד ב-12 בדצמבר 1988), אשר ידוע באינטרנט בעיקר בשם דסטיני (Destiny, "גורל" באנגלית), הוא סטרימר ופרשן פוליטי אמריקאי. בונל היה בין האנשים הראשונים שביצעו סטרימינג באינטרנט למשחקי וידאו במשרה מלאה. משנת 2016 ואילך בונל נודע בעיקר כפרשן פוליטי אשר משתתף בדיונים פוליטיים עם אישים רבים שמשודרים בערוצים שונים באינטרנט. בונל מזדהה כפרוגרסיבי וליברלי.

== חיים מוקדמים ==
בונל נולד בעיר אומהה שבמדינת נברסקה לאם קובנית-אמריקאית ואב אמריקאי לבן. הוא גדל בבית קתולי שמרני, ולמד בבית ספר תיכון ישועי פרטי לבנים.<ref name="motherjones20"></ref> בצעירותו עסק מעון היום שאימו ניהלה מביתם לא צלח, ובעקבות כך בית המשפחה עוקל. מספר שנים לאחר מכן עבר להתגורר עם סבתו, עימה שהה עד גיל 18.

בשנת 2007, בונל נרשם לאוניברסיטת נברסקה שבאומהה, שם הוא למד מוזיקה תוך כדי שהוא עבד במשמרות לילה כמנהל מסעדה בקזינו. בסופו של דבר, משום שהוא לא הצליח לעבוד במשרה מלאה במקביל ללימודים, ב-2010 נשר מהלימודים. זמן קצר לאחר מכן הוא פוטר מהמסעדה, ובעקבות כך החל לעבוד כמנקה שטיחים.

== קריירה כסטרימר ==
בשנת 2011 בונל הפסיק לעבוד כמנקה שטיחים על מנת לעסוק בסטרימינג של משחקי וידאו במשרה מלאה. בתחילת הדרך ביצע סטרימינג בעיקר של המשחק סטארקראפט ב־livestream.com ו-ustream.tv, ובהמשך בפלטפורמה Justin.tv (שתהפוך לימים ל-Twitch), הוא זכה עוד מההתחלה להצלחה רבה מבחינה כלכלית. האישיות הכריזמטית של בונל תרמה רבות לצמיחה הניכרת בכמות העוקבים שלו.

עם השנים התוכן של בונל החל להתמקד בנושאים נוספים מלבד משחקי וידאו, כולל דיונים פוליטיים, דיונים פילוסופיים ודיונים העוסקים באירועים אקטואליים. משנת 2016 ואילך בונל זכה לתשומת לב ניכרת בעיקר בשל הדיונים הפוליטיים בהם הוא לוקח. נכונותו להשתתף בדיונים עם אנשים מכל הקשת הפוליטית תרמה לעלייה ניכרת בכמות העוקבים שלו וכמו גם לעלייה בכמות המבקרים של התכנים שלו. הדיונים המקוונים בהם הוא לקח חלק לאורך השנים הפכו לעיתים ויראליים ותרמו בין היתר לכך שהוא הפך לדמות שנויה במחלוקת באינטרנט.

לבונל יש קהילת עוקבים פעילה בפלטפורמות כמו יוטיוב, Twitch וטוויטר. והוא מרבה להשתתף בדיונים ובוויכוחים בערוצים שונים.

== דעות פוליטיות ואקטיביזם ==
בבחירות לנשיאות ארצות הברית בשנת 2020 בונל הביע תמיכה בג'ו ביידן.<ref></ref> בעקבות ניצחונו של ביידן בונל הוביל קמפיין גיוס קולות לתמיכה במועמדים הדמוקרטיים ג'ון אוסוף ורפאל וורנוק בבחירות לסנאט בשנים 2020 ו-2021.<ref></ref> בעזרתם של כ-140 מתנדבים אותם הוא הצליח לגייס מקרב העוקבים שלו בערוצי האינטרנט שלו, הצליח הקמפיין לדפוק על הדלתות של כ-17,500 עד 20,000 בתים ברחבי העיר קולומבוס, שבמדינת ג'ורג'יה.<ref></ref>

לאחר מתקפת הפתע של חמאס על ישראל ב-2023 בונל החל להביע עניין רב בסכסוך הישראלי-פלסטיני. הוא גילה אהדה לישראל וקבע ש"הפלסטינים מדוכאים על ידי כל מדינות ערב, ואף אחת מאותן המדינות, שאמורה להיות בצד 'שלהם', לא טרחה להציע להם פתרון אמיתי - ובכל זאת, כעסם מופנה במלואו כלפי ישראל, ובאופן לא מוצדק לדעתי". במרץ 2024 צדד בונל בישראל יחד עם ההיסטוריון הישראלי בני מוריס בדיבייט כנגד האקדמאי האנטי-ציוני נורמן פינקלשטיין והעיתונאי הפלסטיני מואין רבאני.

== חיים אישיים ==
בונל התגורר בנברסקה לפני שעבר לאזור לוס אנג'לס בדצמבר 2018.<ref name="motherjones20" /><ref name="Wired"></ref> בסוף 2021 בונל עבר לגור בעיר מיאמי שבמדינת פלורידה.<ref></ref>

בונל הוא ביסקסואל מוצהר. בדצמבר 2021 בונל נישא לסטרימרית השוודית מלינה גוראנסון.<ref></ref> הזוג הצהיר בראיונות רבים במדיה על כך שיש להם נישואים פתוחים.<ref></ref><ref name="motherjones20" /><ref></ref><ref></ref> לבונל יש בן מנישואים קודמים.<ref></ref> בני הזוג נפרדו והגישו בקשה לגירושין בדצמבר 2023.<ref></ref>

== קישורים חיצוניים ==

* 

==הערות שוליים==

קטגוריה:מחלוקות בטוויטר
קטגוריה:יוטיוברים אמריקאים
קטגוריה:פרשנים פוליטיים אמריקאים
קטגוריה:אמריקאים ממוצא קובני
קטגוריה:אתאיסטים אמריקאים
קטגוריה:נברסקה: אישים
קטגוריה:מיאמי: אישים
קטגוריה:אמריקאים שנולדו ב-1988